ગુજરાત સરકારમાં મુખ્યમંત્રી વિજય રૂપાણી અને નાયબ મુખ્યમંત્રી વચ્ચે મનમેળ નથી તેવી અફવાઓ ચાલી છે પરંતુ તેમાં કોઇ તથ્ય એટલા માટે નથી કે કર્ણાટકની ચૂંટણીમાં ભાજપની ભૂંડી હાર પછી ગુજરાત ગુમાવવું ભાજપને પોસાય તેમ નથી. લોકસભાની ચૂંટણીમાં એનડીએ અને ભાજપને વધુમાં વધુ બેઠકોની જરૂર છે ત્યારે ગુજરાતમાં જો રાજકારણમાં કંઇ નવાજૂની થાય તો તેના પડઘા દિલ્હી સુધી પડે તેમ છે. પાર્ટીનું હાઇકમાન્ડ ગુજરાતની કેબિનેટમાં હમણાં કોઇ ચેન્જીસ કરવા માગતું નથી. સચિવાલયમાં એવી ચર્ચાએ જોર પકડ્યું હતું કે સરકારમાં કંઇ નવા-જૂની થશે પરંતુ હાલના સંજોગોમાં એવી કોઇ ચહલપહલ જોવા મળતી નથી. બન્ને સુપ્રિમો ખૂશમાં છે, જો કે એક બાબત સ્પષ્ટ છે કે લોકસભાની ચૂંટણી જીતી શકે તેવા વર્તમાન ધારાસભ્યો કે મંત્રીઓ પૈકી કોઇને ચૂંટણી લડવાનું ઇજન મળી શકે છે, કારણ કે લોકસભાના હાલના સંસદસભ્યો પૈકી 12 નવા ચહેરા પાર્ટીને જોઇએ છે.